# Badiny Jós Ferenc

### A Wikipédiából, a szabad lexikonból.

Badiny Jós Ferenc (Gács, 1909. április 3.) ellentmondásos önjelölt történész, nyelvész, sumerológus. A sumer (nála szumír)-magyar nyelvazonosság és Jézus párthus származásának hirdetője. Nyelvészeti, történelmi módszereit és következtetéseit, teológiai elméleteit a tudományos és vallásos közösség túlnyomó többsége elutasítja.

## [szerkesztés] Élete

Gimnáziumi tanulmányait Balassagyarmaton végezte. A Ludovika Akadémia tüzér-, majd repülő kiképzése után kezdte el tiszti pályafutását. A magyar királyi hadseregből 1940-ben kivált és a Budapesti Műszaki Egyetemem folytatta tanulmányait. 1946-ban érkezett Argentínába. Itt kezdett sumerológiával foglalkozni.

Az első irányítást a római Institutum Pontificum Biblicum-tól kapta, és mint Anton Deimel iskolájának a követője tanult. Ugyanezen intézettől nyerte képesítését, mely jóváhagyja tanterveit és kidolgozott tananyagát a Buenos Aires-i Jezsuita Egyetemen felállítandó sumerológia tanszék létesítéséhez, mely tanszéknek a vezetésével az egyetem rektora 1966-ban bízta meg.

A miskolci Nagy Lajos Király Magánegyetemen megalapította 1997-ben az Ókori-közel-keleti és sumerológiai tanszéket, melynek tanszékvezető egyetemi tanára.

A Nemzetközi Orientalista Kongresszus tagja, ahol 1967-ben - Ann Arborban (Michigan, USA) az esztergomi királyi kápolna oroszlános díszítésének sumér és babiloni eredetét vizsgálta „Altaic People's Theocracy” című munkájában.

1971-ben a Canberra-i (Ausztrália) kongresszuson - Argentína képviseletében - vett részt, ahol a párthus nép magyar vonatkozásait vizsgálta „The Ethnic and Linguistic Problem of the Parthians” című előadásában.

Néhány külföldön kiadott művének szerzőjeként, mint Francisco Jos Badiny szerepel.

Badiny elméleteit a sumerológia jeles képviselő messzemenően elutasítják, rendszeresen cáfolják. Fordításainak és következtetéseinek helyessége általánosan nem elfogadott.

Elméleteit a sumerológia tudományos szakértői (többek között Komoróczy Géza) megsemmisítő bírálattal illették és kimutatták, hogy fordításai helytelenek, fantazmagóriák, következtetései tudománytalanok és légből kapottak.

## [szerkesztés] Könyvei

- Etnographical Map of Turanians, Uralo-Altaians, 1966
- Signos Cunciformes, 1966
- A megtalált magyar őstörténelem, Ausztrália, 1967
- A sumir-magyar nyelvazonosság bizonyító adatai, Buenos Aires, 1968
- Kaldeától Ister-gamig. 1-2, Buenos Aires, 1971,1981
- Magyar-hit és a hitben való megerősítés könyve, 1974
- Mah-Gar a magyar, Buenos Aires, 1976
- Magyar Hit követésében indulás a magyar vallásban ... az „új ezredévre” (ahogy én látom), Buenos Aires, 1977
- Az Ister-Gami oroszlánok titka, Buenos Aires, 1979
- A kettős honfoglalás, Buenos Aires, 1979
- Nyelvtudomány és őstörténet, Buenos Aires, 1982
- Kaldeusok írása szerinti Magyar Biblia, mely a magyaroknak a Könyvek Könyve és az Énekek Éneke. Magyar Biblia Munkaközösség kiadása, Buenos Aires, 1985. (szerk.)
- A magyar nemzet történetének kis tükre. I., Buenos Aires, 1984 [Budapest, 1996]
- A Magyar Szent Korona arányrendszerének és mitológiájának közel-keleti kozmológikus vonatkozásai, Buenos Aires, 1986
- Az istenes honfoglalók. Árpád kagán, Torontó, 1986
- The Godly Conquerors, Canberra, 1987
- Termékeny bizonyságaink [h. n. USA], 1988
- Alapelvek a magyar őstörténet kutatásában, Buenos Aires, 1989
- Betlehemi herceg. A pártus Jézus, Buenos Aires, 1996
- A magyarság eredete és a Boldogasszony
- Ballada – az Istentől nyert világosság, tudás és kötelesség könyve
- Jézus király – a pártus herceg
- Káldeától Ister-gamig III. – a sumir-magyar hitvilág
- A sorsdöntő államalapítás, Budapest : Ősi Örökségünk Alapítvány, 2000.

## [szerkesztés] Külső hivatkozások

- Badiny Jós Ferenc: Káldeától Ister-Gamig (angelfire.com)
- [1] [2] [3] Jelenits István könyvkritikája Badiny Jós Ferenc Jézus király - a pártus herceg című könyvéhez, Új Ember 2000. augusztus 20-27., szeptember 3., 10.

A lap eredeti címe "http://hu.wikipedia.org../../../b/a/d/Badiny_J%C3%B3s_Ferenc_5289.html"

Kategória: Magyar hadvezérek, katonák

##### Views

- Szócikk
- Vitalap
- Aktuális változat

##### Keresés